Imtella' Jannar 9, 2021 Tal-inqas għaxart itrabi tat-twelid mietu f'nirien li ħakmu sptar fl-Indja. Seba' trabi oħra ġew salvati qabel ma waslu l-pumpiera fl-isptar tad-distrett Bhandara fl-istat ta' Maharashtra. Il-Prim Ministru Narendra Modi qal li din hija traġedja tal-qsim il-qalb. S'issa mhux magħruf xi kkawża n-nirien u għaddejja investigazzjoni. In-nar beda għall-ħabta tas-sagħtejn ta' filgħodu.